ms es ms id it ms id id ms ms id id id id id id id id ms id es id id ms id id id id id id ms ms ms id ms ms id id id ms id ms id id ms ms tl id tl sv ms sv ms id ms ms id tr id id id sv pt en en en de hu pt en en ms ms it fi hbs_lat ms jv ms it en en is ms ms ms en it en nl fr pl it vi it en en it it en en it sl it it id en en en pt it la en en es cs ms hbs_lat hu ms ms fr jv id tl ms it hbs_lat en en en jv nb id pl nb nb jv fr es nb ms ms ms ms id en en en id hu ms ms ms id en it pt it it id id ms it id hu ceb en it it tr es pt id id ms id ms id id ms ms hu it en es id en hbs_lat pt en id nb en en id hu it id hu ms en en en en it it en pl en it en hbs_lat en en su id it sk id en es it ms en en jv it hu pt it it nb et en id sv en uz es da da da en ms ms ms oc cs nl da fr sv sv cs cs da da da cs oc cs nl cs cs sv sv cs cs da da da cs fr cs fy da cs sv cs cs sv de oc cs nl cs cs sv sv cs cs da fr cs fr ms es id
Penjana Kesihatan Bukan Penawar Kecantikan | Blog Wanita
Blog Untuk Penyelesaian Masalah Wanita
Beberapa tahun dahulu, aktor dan pengarah tempatan, Rosyam Noor, 45, mula menggunakan suplemen (makanan tambahan) dalam rutin hariannya.
Menyedari peningkatan usia menjurus kepada keletihan akibat lambakan kerja, Rosyam mengambil minyak ikan sebagai alternatif pemulihan tenaga diri.
Selepas sejenak membiasakan diri dengan suplemen tersebut, beliau lantas bertukar kebiasaan kepada produk kesihatan baharu. Zell-V menjadi pendamping setia pelakon filem KL Menjerit itu saban hari.
Mungkin ramai beranggapan, tujuan Rosyam menggunakan suplemen jenama tempatan itu adalah atas dasar pelantikan beliau sebagai duta. Kenyataannya, penerbit rancangan realiti Pilih Kasih itu telah menjadi pelanggan Zell-V dua tahun sebelum beliau dilantik secara rasmi pada 2010.
"Tujuan utama saya mengambil suplemen ini adalah bagi mengembalikan tenaga yang semakin menurun sejak kebelakangan ini. Maklumlah, usia bertambah, tetapi kerja semakin banyak.
"Jadi, selepas mencuba ekstrak plasenta biri-biri keluaran Zell-V ini, tingkat tenaga saya pulih secara berperingkat. Kalau dahulu, saya cepat berasa lesu selepas seharian bekerja, tetapi kini, kudrat dan stamina dapat dikekalkan dengan berpanjangan," cerita Rosyam yang mengaku dahulu beliau tidak pernah konsisten mengambil suplemen.
Cerminan yang ditonjolkan kebanyakan produk suplemen tentang kecantikan, mengundang sedikit kekeliruan kepada masyarakat berhubung peranan pertama makanan tambahan itu. Adakah ia khusus untuk kecantikan atau semata-mata bagi memulihkan kesihatan?
Menurut Rosyam, apa jua suplemen yang berada di pasaran bertujuan menawarkan peningkatan kesihatan kepada pengguna. Tetapi, lumrah manusia yang lebih tertarik pada tawaran kecantikan membuatkan perspektif terhadap suplemen itu berubah.
"Suplemen Zell-V yang saya gunakan sekarang memang 100 peratus dicipta untuk kesihatan. Tiada jaminan bahawa pengguna akan kekal muda atau pun keremajaan dapat dikembalikan.
"Kita mesti mengerti, waktu tua itu mesti dilalui semua orang tidak kira kaedah rawatan apa yang digunakan. Jangan samakan suplemen dengan suntikan kecantikan kerana ia dua benda berbeza.
"Setiap suplemen memiliki keberkesanan tersendiri dan Zell-V pula menumpukan pada pemulihan sel darah merah. Setiap pelanggan yang datang ke pusat pemeriksaan dan jualan Zell-V perlu menjalani pemeriksaan darah terlebih dahulu.
"Berdasarkan keputusan darah itu, pelanggan akan berbincang dengan doktor pakar yang dilantik sendiri Zell-V berkenaan cara yang betul mengambil suplemen.
"Di sini, apa yang cuba saya tekankan ialah, kecantikan yang dimaksudkan itu bermula daripada pemulihan sel darah merah dalam badan. Percantuman sel lama dan baharu mengukuhkan imunisasi badan sekali gus menyalurkan tenaga yang lebih tinggi.
"Hanya dengan tubuh badan yang sihat, kita dapat melewatkan penuaan dan secara tidak langsung membuatkan kita kelihatan lebih muda berbanding usia sebenar," ujar Rosyam yang memberitahu satu pek Zell-V dengan 30 kapsul dijual pada harga RM750.
Pengeluar produk suplemen berasaskan herba dan tumbuh-tumbuhan, Himalaya Herbal Healthcare pula menyatakan, tujuan sebenar orang mengambil suplemen adalah disebabkan faktor pemakanan harian yang tidak seimbang. Kekurangan aktiviti fizikal juga mendorong kepada pemilihan makanan tambahan itu bagi menjana kecergasan.
Pakar Nutrisi Himalaya, Noor Aishah Abdullah, 25, memberitahu, antara fungsi lain suplemen adalah sebagai penambah zat yang tidak dapat diserap menerusi makanan. Selain itu, ia juga mampu memaksimumkan fungsi sel dalam badan.
"Banyak suplemen bercirikan antioksidan, jadi secara tidak langsung ia mampu menyingkirkan toksin dalam badan.
"Variasi suplemen Himalaya sesuai untuk mereka berusia 14 tahun ke atas dan setiap jenis suplemen yang kami jual disesuaikan mengikut tahap kesihatan pengguna.
"Individu yang mempunyai masalah kolesterol yang tinggi disarankan mengambil suplemen yang mampu untuk merendahkan paras kolesterol dalam darah sekali gus mengurangkan risiko masalah jantung dan tekanan darah tinggi," jelas Aishah yang mengusulkan kepada semua agar tidak mengambil lebih daripada tiga jenis suplemen dalam satu-satu masa kerana ia akan merendahkan keberkesanan yang sepatutnya dicapai.
Jenis-jenis suplemen yang diambil setiap individu itu juga bergantung pada usia mereka. Berdasarkan pola jual beli di Himalaya, golongan berumur 14 sehingga 30 tahun cenderung mengambil suplemen yang tidak ditumpu pada pengawalan penyakit.
Kata Aishah, individu dalam kelompok usia tersebut kerap memilih suplemen seperti Neem yang bertujuan mengatasi masalah kulit, Brahmi untuk meningkatkan kepekaan dan fokus ketika belajar dan Ashvaganda bagi mengatasi masalah tekanan.
"Mereka yang berusia 30 tahun ke atas pula lebih gemar mengambil suplemen Himalaya jenis Arjuna untuk masalah darah tinggi dan Meshashringi yang berfungsi mengawal paras gula dalam darah.
"Himalaya bebas bahan pengawet dan menggunakan 100 peratus ramuan aktif semula jadi. Pelanggan perlu mengambil suplemen secara berterusan selama tiga bulan berturut-turut bagi mendapatkan kesan terbaik," dedah Aishah yang menyatakan ia syarat asas untuk semua suplemen kesihatan.
Promosi dan bahan terlarang
Berdasarkan data yang diperoleh Bahagian Penguat Kuasa Farmasi, Kementerian Kesihatan Malaysia (KKM) sepanjang tahun 2011, sebanyak 168 produk kesihatan tambahan dalam bentuk sediaan farmaseutikal telah didaftarkan dengan KKM.
Bagaimanapun, ratusan produk lagi tidak diluluskan oleh KKM kerana didapati gagal melepasi syarat-syarat di bawah Pihak Berkuasa Kawalan Dadah (PBKD).
Kebanjiran pelbagai produk suplemen dalam pasaran membuatkan masyarakat 'rambang mata' dengan pilihan yang ada, lebih-lebih lagi apabila disokong testimonial beberapa pelanggan yang sungguh meyakinkan.
Penolong Pengarah Unit Pembangunan Penguat Kuasa, Bahagian Penguatkuasa Farmasi, Aimi Zulkifli mengingatkan kepada orang ramai agar tidak terpedaya dengan promosi dan iklan yang ditawarkan kebanyakan produk suplemen.
"Banyak produk mengeluarkan kenyataan bahawa produk mereka berfungsi sebagai makanan kesihatan dan mempunyai kesan terapeutik walaupun tiada kajian khusus dijalankan ke atas produk berkenaan.
"Tuntutan yang dibuat biasanya berpaksikan kajian-kajian yang pernah dibuat penyelidik tempatan atau antarabangsa ke atas tumbuhan atau ekstrak yang telah dikenal pasti mempunyai nilai perubatan," jelas Aimi yang berharap agar pengguna terlebih dulu menyelidik latar belakang produk suplemen yang diambil.
Kedangkalan masyarakat mengenal pasti suplemen yang selamat mengakibatkan kes-kes yang tidak diingini terjadi.
Mengikut laporan yang didedahkan KKM, tahun lalu sahaja mencatatkan 903 makanan dan minuman kesihatan yang dicampur dengan bahan terkawal dirampas dengan nilai rampasan sebanyak RM1.5 juta.
Antara bahan terlarang popular ialah sibutramine yang merupakan agen pelangsing badan dan sildenafil berfungsi sebagai agen perangsang seks lelaki. Tambah mengejutkan apabila mengetahui produk yang mengandungi kedua-dua bahan itu amat laris berikutan permintaan tinggi dalam kalangan orang dewasa.
"Terdapat satu kes pada tahun 2007 melibatkan seorang suri rumah berusia 33 tahun yang meninggal dunia akibat komplikasi buah pinggang kerana mengambil suplemen menurunkan berat badan.
"Suplemen bernama Kintop itu mengandungi sibutramine dan kini telah diharamkan KKM. Kami percaya masih banyak produk mencampurkan bahan ini di pasaran dan diharapkan orang ramai dapat melaporkan terus kepada KKM sekiranya mereka mempunyai bukti sahih," ujar Aimi lagi yang juga mengatakan pengambilan suplemen bagi menampung vitamin dan mineral dalam badan tidak boleh menggantikan pengambilan diet yang seimbang seseorang.
Dicatat oleh NRK di 11:39 PG
Catatan Terbaru Catatan Lama Laman utama
Langgan: Catat Ulasan (Atom)
Tip Elak  Tersedak Susu
7 tahun yang lalu
8 tahun yang lalu
Doktor Pakar di Malaysia
Menyusukan Bayi Bantu Kuruskan Badan
9 tahun yang lalu
Persatuan Penduduk Komuniti Suria Putrajaya
Alat Cegah Hamil (1)
bentuk muka bujur sirih (1)
cara buang bulu (2)
Datuk Dr Mashitah (1)
Dr Abdul Salam (6)
Dr Adilah Ahmat (154)
Dr Cyril Natarajan (1)
Dr Fatima Najla (2)
Dr Ismail Tambi (1)
dr mohd rushdan md noor (1)
Dr Mohd Shahir (1)
dr nor ashikin mokhtar (datuk) (2)
Dr Premitha Damodaran (1)
Dr Siti Annisa Nuhonni (1)
Dr Suhaimi Isa (4)
Dr Zulkifli Idrus (Prof) (1)
Eklampsia / Sawan Hamil (4)
Isteri Tidak Puas (3)
Kanser Faraj dan Vulva (1)
Kanser Pangkal Rahim (2)
minyak kelapa dara (3)
Pakar Sakit Puan (53)
petua dan khasiat (3)
Petua Untuk Seks (1)
Rahsia Awet Muda (1)
Rawatan Selepas Bersalin (1)
Sedut Lemak / Liposuction (1)
seks usia muda (1)
Sindrom Ovari Plcystic (1)
Penjana Kesihatan Bukan Penawar Kecantikan
Penggunaan Antibiotik Perlu Diperkemas
Khasiat Cuka Untuk Tubuh
Tema Tetingkap Gambar. Dikuasakan oleh Blogger.